Diari Oficial de la Generalitat Valenciana


Sumari del DOGV 7771, del 29-04-2016 (2016/2908)

Convocatòria d'Assemblea General ordinària.
-------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2908


Organisme emissor
:   Caixa Rural Vinaròs, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2016/2908]  
En compliment de l'acord adoptat pel Consell Rector d'aquesta entitat, i de conformitat amb el que legalment i estatutàriament s'ha establit, es convoca a tots els socis d'aquesta per a celebrar Assemblea General ordinària, a l'Auditori Municipal, situat a la plaça de Sant Agustí d'aquesta localitat, el pròxim dia 26 de maig, a les 20.00 hores en primera convocatòria i a les 20.30 hores en segona, a fi de tractar els diversos punts del següent  
  
Ordre del dia  
  
1. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici econòmic 2015.  
2. Acord sobre distribució de resultats.  
3. Pla d'inversions i despeses de la reserva de formació i promoció cooperativa. Aprovar la liquidació del pressupost de 2015, així com el pressupost per a 2016, amb autorització perquè el Consell Rector aplique, provisionalment i proporcionalment, el pla d'inversions per a 2017 en els mesos que transcórreguen de l'any esmentat fins que l'Assemblea General aprove l'habilitat per a 2017.  
4. Elecció per a la renovació estatutària de sis membres titulars i un suplent del Consell Rector.  
5. Ratificació de la transformació de la Comissió de Riscos en Comissió Mixta d'Auditoria.  
6. Modificació dels articles 16 i 62 dels estatuts socials per a la seua adaptació al vigent apartat 4 de l'article 7 de la Llei 13/1989, de 26 de maig, de Cooperatives de Crèdit, relatiu a les aportacions al capital.  
  
7. Informe sobre la política de remuneracions del Consell Rector i aprovació, si escau, d'aquesta.  
8. Delegació i habilitació al Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar aquests acords, i facultar-se per a la interpretació, aplicació, esmena i desenvolupament dels que ho necessiten.  
9. Suggeriments i preguntes al Consell Rector.  
10. Decisió sobre l'aprovació de l'acta. Designació dels socis a aquest efecte.  
  
Vinaròs, 27 d'abril de 2016.- El president: Manuel Molinos Borrás.  
  
  
  
Nota. D'acord amb el que es disposa en els articles 26 i 34 de la Llei de Cooperatives de la Comunitat Valenciana, els comptes anuals, l'informe de gestió, l'informe d'auditoria, el nou text dels articles dels estatuts socials de l'entitat que el Consell Rector sotmet a aprovació, així com un informe que justifique la reforma, i els altres documents referents a les restants propostes sobre les quals ha de decidir l'Assemblea, estan a la disposició dels socis en el domicili social de l'entitat, on podran ser examinats, de 10.00 a 12.00 hores, durant tots els dies hàbils des de l'anunci d'aquesta convocatòria i fins al dia de celebració de l'Assemblea. Els socis tenen dret, així mateix, a rebre gratuïtament, prèvia sol·licitud per escrit, còpia dels documents esmentats.